अप्रैल 2015 | पृष्ठ 2 का 1

मैसाचुसेट्स सार्वजनिक स्वास्थ्य का तथ्य पत्रक

क्षय रोग

क्षय रोग (टीबी) क्या है**?**

टीबी उस कीटाणु के कारण उत्पन्न संक्रमण या बीमारी है जो साँस लेते समय आपके फेफडों में प्रवेश करता है। टीबी के दो रूप हैं: टीबी का संक्रमण और टीबी की बीमारी।

टीबी संक्रमण क्या है**?**

टीबी संक्रमण टीबी का वह रूप है जिसमें आपके शरीर में टीबी कीटाणुओं की एक छोटी संख्या जिंदा बची हुई है, लेकिन वह आपको कोई नुकसान नहीं पहुँचा रही है। आपके शरीर की सुरक्षा (आपकी प्रतिरक्षा प्रणाली) उन्हें समस्या उत्पन्न करने से रोक रही है। आप ठीक लग रहे है, आप बीमार नहीं हैं और आप किसी को भी टीबी के कीटाणु फैला नहीं सकते। आपको टीबी का संक्रमण है और यदि आपकी अपनी प्रतिरक्षा प्रणाली किसी और बीमारी या आपके द्वारा ली गई दवाओं के कारण कमजोर हो जाती है, तो आपका टीबी संक्रमण टीबी रोग में विकसित हो सकता है। टीबी संक्रमण कभी कभी “अव्यक्त” या “सोया हुआ” टीबी कहा जाता है।

टीबी रोग क्या है**?**

टीबी रोग टीबी का वह रूप है जिसमें आपके शरीर में टीबी के कीटाणुओं की एक बड़ी संख्या होती है और ये कीटाणु आपका नुकसान कर रहे होते हैं। साधारण रूप में आप बीमार रहते हैं और आप अक्सर दूसरों को टीबी के कीटाणु फैला सकते हैं। टीबी की बीमारी आपके शरीर के किसी भी भाग में पायी जा सकती है, लेकिन यह आम तौर पर आपके फेफड़ों को प्रभावित करती है। टीबी रोग के सामान्य लक्षण हैं **खाँसी, बुखार, भूख न लगना, वजन घटना, कमजोरी, रात को पसीना आना और बहुत थकान का महसूस करना।**

आपको टीबी कैसे होता है**?**

फेफड़ों में टीबी की बीमारी होने वाला कोई भी व्यक्ति जब खाँसता है, छींकता है, बोलता है या गाता है, तब टीबी के कीटाणु हवा में फैलते हैं। ऐसे व्यक्ति के साथ लम्बे समय तक एक साथ रहने वाले, काम करने वाले या समय बिताने वाले लोग एक ही हवा साझा करते हैं। वे टीबी रोगाणुयुक्त हवा से साँस लेते हैं और टीबी से संक्रमित हो सकते हैं।

आपको टीबी संक्रमित व्यक्ति से टीबी नहीं फैल सकता।

आपको भोजन के आदान-प्रदान से टीबी फैल सकता है**?**

नहीं। टीबी रोगाणु केवल हवा के माध्यम से एक व्यक्ति से दूसरे व्यक्ति में संक्रमित होते हैं। आप खाना या अन्य वस्तुओं के साझा करने या इनको साथ लेने के कारण टीबी के कीटाणुओं से संक्रमित नहीं हो सकते।

टीबी के संक्रमण ले लिए किसको खतरा है**?**

टीबी संक्रमण के लिए जोखिम वे लोग है जो खाँसते समय टीबी के कीटाणु बाहर निकालने वाले व्यक्ति के संपर्क मे आए हुए हैँ। टीबी की बिमारी ज्यादा होने वाले दुनिया के हिस्सों में रह चुके लोगों को टीबी संक्रमण होने का खतरा है।

क्या टीबी संक्रमण के लिए कोई परीक्षण है**?**

हाँ। टीबी संक्रमण के लिए दो अलग अलग परीक्षण हैं - रक्त परीक्षण और त्वचा परीक्षण। आपके शरीर में टीबी के कीटाणु है या नहीं, इसका पता दोनों परीक्षण से हो सकता है। रक्त परीक्षण के लिए आपके शरीर से रक्त की एक कम मात्रा परीक्षण के लिए ली जाती है। त्वचा परीक्षण के लिए तरल पदार्थ की एक कम मात्रा बाँहों की त्वचा के नीचे रखा जाता है। अपने डॉक्टर या नर्स को त्वचा परीक्षण के परिणाम दिखाने के लिए आपको दो या तीन दिनों में वापस आने की आवश्यकता होगी। यदि आपका टीबी परीक्षण पोजिटिव निकला तो इसका मतलब है कि आपके शरीर में टीबी के कीटाणु है, और आपका डॉक्टर आप में टीबी की बीमारी है कि नहीं, यह सुनिश्चित करने के लिए छाती का एक्स-रे करने के लिए कह सकता है।

अप्रैल 2015 | पृष्ठ 2 का 2

क्या टीबी के संक्रमण का इलाज किया जा सकता है**?**

हाँ। आपका डॉक्टर या नर्स आपको टीबी संक्रमण के इलाज के लिए एक या एक से अधिक दवाएँ दे सकता/सकती है। आपको दवा के प्रकार के अनुसार 3 से 9 महीनों तक के लिए दवा लेनी पडेगी। टीबी संक्रमण टीबी रोग में न बदलें, इसके लिए आपको दवा लेने की आवश्यकता है।

क्या टीबी की बीमारी का इलाज किया जा सकता है**?**

हाँ। यदि आप टीबी के रोगी है, तो आपको इसके इलाज के लिए कम से कम 6 महीने तक कई टीबी दवाएँ लेनी पडेगी।

दवा प्रतिरोधी टीबी रोग क्या है**?**

दवा प्रतिरोधी टीबी की बीमारी आम दवाइयों से नहीं मारे जा सकते वाले टीबी के कीटाणुओं के कारण होता है। यदि आपको दवा प्रतिरोधी टीबी की बीमारी है, तो आपको कम से कम 12 महीनों तक अधिक और अलग अलग प्रकार की टीबी दवाओं को लेने की आवश्यकता पड सकती है। यदि आप ने निर्देशों के अनुसार अपनी टीबी दवाएँ नहीं ली या इलाज खत्म होने से पहले ही दवाई लेना बंद किया तो टीबी दवा प्रतिरोधी बन सकता है। यदि आप ने दवा प्रतिरोधी टीबी के बीमारी के साँसों से निकली हवा के साथ कीटाणुओं को अपने फेफडों मे भर लिया है तो आप दवा प्रतिरोधी टीबी से संक्रमित हो सकते हैं।

बीसीजी क्या है**?**

बीसीजी टीबी रोग ज्यादा होने वाले देशों में दिए जाने वाले टीबी के रोकथाम के टीके हैं। यह टीबी की बीमारी से शिशुओं और छोटे बच्चों को संक्रमित होने से बचाने में मदद कर सकता है। बीसीजी सामान्यत 5 साल के बच्चों की रक्षा करता है, लेकिन कभी कभी यह टीबी के खिलाफ बिल्कुल रक्षा नहीं करता। यह शायद ही कभी संयुक्त राज्य अमेरिका में प्रयोग किया जाता है।

क्या बीसीजी वैक्सीन के कारण पोजिटिव टीबी का परीक्षण हो सकता है**?**

बीसीजी के कारण पोजिटिव रक्त परीक्षण का परिणाम नहीं निकल पाता। पोजिटिव टीबी त्वचा परीक्षण का परिणाम बीसीजी वैक्सीन से नहीं है बल्कि आपके शरीर के टीबी कीटाणुओं से कारण है।

 टीबी के बारे में अधिक जानकारी के लिए (617) 983-6970 पर अपने शहर की स्वास्थ्य बोर्ड या मैसाचुसेट्स सार्वजनिक स्वास्थ्य विभाग, क्षय रोग कार्यक्रम या <https://www.mass.gov/tuberculosis> से संपर्क करें